**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Návrh zákona, ktorým sa ustanovujú množstvá omamných látok a psychotropných látok a rastlín a húb obsahujúcich omamné látky alebo psychotropné látky, a ktorým sa menia a dopĺňajú niektoré zákony |
| **Predkladateľ (a spolupredkladateľ)** |
| Ministerstvo spravodlivosti Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | september 2017 |
| **Predpokladaný termín predloženia na MPK\*** | október 2017 |
| **Predpokladaný termín predloženia na Rokovanie vlády  SR\*** | november 2017 |
| **2.  Definícia problému** |
| Realizácia Programového vyhlásenia vlády Slovenskej republiky na roky 2016-2020 s cieľom odstránenia aplikačných problémov v súvislosti s postihovaním drogovej trestnej činnosti, konkrétne s určovaním množstva omamných a psychotropných látok, a nastavenia účinnejšieho modelu drogovej politiky. |
| **3.  Ciele a výsledný stav** |
| Cieľom návrhu je predovšetkým určiť množstvá omamných látok a psychotropných látok na vykonanie ustanovení Trestného zákona a zákona Slovenskej národnej rady č. 372/1990 Zb. o priestupkoch v znení neskorších predpisov vychádzajúc z identifikovaných nedostatkov právnej úpravy a z toho vyplývajúcich problémov aplikačnej praxe pri postihovaní drogovej trestnej činnosti. Súčasne dochádza k nahradeniu pôvodných ustanovení § 171 až 173 (skutkových podstát trestných činov týkajúcich sa drogovej trestnej činnosti) novými, o.i. v snahe zaviesť účinnejší model postihovania drogovej trestnej činnosti. Zároveň sa zavádza nový druh priestupku na úseku ochrany pred alkoholizmom a inými toxikomániami. |
| **4.  Dotknuté subjekty** |
| štátne orgány, fyzické osoby, právnické osoby |
| **5.  Alternatívne riešenia** |
| Alternatívne riešenia neboli posudzované nakoľko Programové vyhlásenie vlády Slovenskej republiky na roky 2016-2020 exaktne vymedzuje zadanie, ktoré je premietnuté do návrhu zákona. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie |
| **7.  Transpozícia práva EÚ**  |
| Národná právna úprava nejde nad rámec minimálnych požiadaviek EÚ. |
| **8.  Preskúmanie účelnosti\*\*** |
| Preskúmanie účelnosti navrhovaného predpisu bude vykonávané priebežne po nadobudnutí účinnosti. |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |     Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **10.  Poznámky** |
| Predkladaný návrh zákona počíta s pozitívnym vplyvom a možným negatívnym vplyvom na rozpočet verejnej správy, z dôvodu vytvorenia nového typu priestupku, ktorý spočíva v neoprávnenom prechovávaní omamnej alebo psychotropnej latky v nepatrnom množstve, určenom podľa osobitného predpisu. Tento priestupok bude postihovaný uložením pokuty v správnom konaní. Nakoľko predkladateľ nevie kvantifikovať počet takýchto priestupkov, počet pokút a následnú potrebu možného navýšenia počtu zamestnancov okresných úradov, nie je možné ani vyčíslenie pozitívneho a negatívneho dopadu na rozpočet verejnej správy. |
| **11.  Kontakt na spracovateľa** |
| JUDr. Richard Sviežený, generálny riaditeľ, sekcia trestného práva, Ministerstvo spravodlivosti Slovenskej republiky, richard.sviezeny@justice.sk  |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| I. Úvod: Ministerstvo spravodlivosti Slovenskej republiky dňa 21. septembra 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Návrh zákona, ktorým sa ustanovujú definície a množstvá omamných látok a psychotropných látok a rastlín a húb obsahujúcich omamné látky alebo psychotropné látky, a ktorým sa menia a dopĺňajú niektoré zákony“. Materiál predpokladá pozitívne sociálne vplyvy. II. Pripomienky a návrhy zmien: Komisia uplatňuje k materiálu nasledovné pripomienky a odporúčania:K doložke vplyvov Doložku vybraných vplyvov Komisia považuje za nedostatočnú. V materiáli sa novelizuje aj zákon č. 300/2005 Z. z. Trestný zákon, v ktorom dochádza napríklad k jasnému odlíšeniu drogovej trestnej činnosti podľa jej charakteru a závažnosti, alebo k vytvoreniu vhodnejších podmienok pre prijatie odbornej pomoci a žiaducej liečby a následnej resocializácie problémových, resp. závislých užívateľov omamných alebo psychotropných látok. Zároveň sa novelizuje aj zákon č. 372/1990 Zb. o priestupkoch, v ktorom sa napríklad navrhuje znížiť vekovú hranicu pre vznik priestupkovej zodpovednosti z 15 rokov na 14 rokov. Zavádza sa tu tiež nový typ priestupku spočívajúci v neoprávnenom prechovávaní omamnej alebo psychotropnej látky najviac v nepatrnom množstve, ktorý má byť postihovaný uložením pokuty, avšak opakované spáchanie tohto priestupku bude zakladať trestnoprávnu zodpovednosť páchateľa. V prípade detských páchateľov sa ale v prípade tohto priestupku navrhuje postupovať inak, a to správny orgán má konanie o priestupku dieťaťa zastaviť a súčasne podať podnet orgánu sociálnoprávnej ochrany detí a sociálnej kurately na postup podľa osobitného predpisu, t. j. podľa zákona č. 305/2005 Z. z. o sociálnoprávnej ochrane detí a o sociálnej kuratele. V nadväznosti na predmetné zmeny zákonov Komisia žiada v doložke vybraných vplyvov jednoznačne vysvetliť, prečo tieto zmeny nebudú mať vplyv na rozpočet verejnej správy. V prípade, že tieto zmeny môžu zakladať vplyv na rozpočet verejnej správy, je potrebné upraviť doložku vybraných vplyvov a predmetné vplyvy kvantifikovať v súlade s § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisovIII. Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |